**Singurătate**

*DANACIOBY*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Singurătate

Golită sunt de toate şi plină sunt de tot,

Iar haina ce-i pe mine mi-e greu s-o mai suport.

Mă macină tristeţea când văd în jur rugină.

Aş vrea să zbor, dar totul se termină-n rutină.

Coloana infinită de griji şi judecăţi,

Mă-ndreptăţeşte parcă mai mult ca-n alte dăţi,

Să las în urmă gânduri, trăiri şi mari senzaţii,

Să mă desprind de vise şi să trăiesc ca alţii.

Încerc să merg pe drumuri puţin ocolitoare,

Să nu m-agăţ de cioturi, căci ştiu că asta doare.

Îmi reazem fruntea rece de-o frunză arămie.

Alung singurătatea scriindu-ţi astăzi ţie.